อายุ21ปีครับผมไม่รู้ว่าเป็นอะไรอยู่ดีๆก็มีตุ่มเเดงคล้ายสิวเล็กๆบางตุ๋มก็เป็นหนองเล็กๆปกติเป็นคนไม่มีสิวที่หน้าอกอยู่เเล้ววันที่26ที่ผ่านมาก็อาการดังกล่าวประมาน40-50ตุ่มที่หน้าอกและไหล่ซ้ายรวมกัน เป็นเพราะผมกินสาหร่ายพวงองุ่นหรือป่าว?ต้องรักษายังไงครับ?
สวัสดีค่ะ อาการมีตุ่มคล้ายสิวที่หน้าอก อาจเกิดจาก-ผื่นผิวหนังอักเสบจากการสัมผัส เช่นสบู่ โลชั่น น้ำหอม หรือจากภูมิแพ้ภายในตัวเอง-รูขุมขนอักเสบ หากมีการติดเชื้อร่วมด้วยอาจเห็นตุ่มคล้ายหนอง-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-ตุ่มจากการแพ้ยาหรืออาหารโดยหากเป็นตุ่มที่ขึ้นจำนวนมากถึง 40-50 ตุ่ม ร่วมกับปวดแสบปวดร้อน หรือคันมาก ควรรีบไปพบแพทย์เพื่อตรวจเพิ่มเติม ว่าเป็นการติดเชื้อชนิดใด ควรได้รับยาฆ่าเชื้อที่ตรงกับโรคการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย